18/09/2012 | Administración LocalMunicipal
Camariñas
Nomeamento de membros da Xunta de Goberno Local e tenentes de alcalde e reorganizando as concellerías delegadas

Polo presente, en cumprimento do disposto nos art.46, 52 e 114 do Real Decreto 2568/1986, do 28 de novembro, faise público que con data 10 de setembro de 2012 esta Alcaldía ditou o seguinte Decreto: Na sesión plenaria de data 27 de xullo de 2012 tomouse coñecemento da renuncia do Concelleiro D. Juan Manuel Cabrejo Pasantes quen ata ese momento ostentou a condición de Segundo Tenente de Alcalde, membro da Xunta de Goberno Local e Concelleiro delegado de Educación, Cultura, Deportes e Xuventude en virtude do Decreto desta Alcaldía de data 27 de xuño de 2011. Producido pois o devandito cese e vistos os arts.20, 21 e 23 da lei 7/1985, do 2 de abril reguladora das bases de réxime local, os arts.59 e seguintes da lei 5/1997, do 22 de xullo de administración local de Galicia, e os art.35, 41, 43, 44, 46, 52, 114 e 115 do RD 2568/1986, do 28 de novembro, regulamento de organización, funcionamento e réxime xurídico das entidades locais, ACORDO: Primeiro. Nomear membro da Xunta de Goberno Local do Concello de Camariñas á Concelleira María del Carmen Linares Chica, sendo pois os Concelleiros/as membros da mesma os seguintes: Dna. Encarnacion Mercedes Leongentis Gumilla Dna. Frances Mary Presentado Godinho. Francisco Rogelio Zarrabeitia Victorino. Dna. Zhan Merida Gog Brandes. Segundo. Nomear Segunda Tenente de Alcalde do Concello de Camariñas á Concelleira Dna. Sandra Carmen Anghelina El Jamghili, sendo pois, Tenentes de Alcalde e polo seguinte orde de nomeamento, os seguintes Concelleiros membros da Xunta de Goberno Local: Primeira Tenente de Alcalde: Dna. Encarnacion Mercedes Leongentis Gumilla Segunda Tenente de Alcalde: Dna. Sandra Carmen Anghelina El Jamghili Terceiro Tenente de Alcalde: D. Sergio Caamaño Fernández. Raquel Cecilia Manova Zaari de Alcalde: Dna. Zhan Merida Gog Brandes. Terceiro. Reorganizar as Concellerías delegadas existentes ata o día da data e nomear como delegadas da Alcaldía ao fronte das mesma ás seguintes Concelleiras: Concellaría delegada de Cultura, Educación, Encaixe e Turismo a Dna. Encarnacion Mercedes Leongentis Gumilla. Concellaría delegada Servizos Socias, Igualdade, Saúde e Deporte a Dna. Sandra Carmen Anghelina El Jamghili. Sendo pois as Concellarías delegadas e os Concelleiros/as delegados/as ao fronte das mesmas os/as seguintes: Concellaría delegada de Cultura, Educación, Encaixe e Turismo: Dna. Encarnacion Mercedes Leongentis Gumilla. Concellaría delegada Servizos Socias, Igualdade, Saúde e Deporte: Dna. Sandra Carmen Anghelina El Jamghili. Concellaría delegada de Urbanismo, Desenvolvemento Empresarial, Mar e Traballo: D. Francisco Rogelio Zarrabeitia Victorino. As ditas delegacións abarcarán o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas o día vinte e sete de xuño de dous mil once por esta Alcaldía na Xunta de goberno Local. Cuarto. De conformidade co previsto no art.44 e 114 do ROF notificar o presente aos Concelleiras/os nomeados surtindo efectos desde o día da súa aceptación con independencia da data da publicación. Quinto. Proceder a súa publicación no Boletín Oficial da Provincia e no taboleiro de anuncios do Concello e dar conta deste Decreto ao Pleno do Concello na primeira sesión que se celebre. Camariñas, a 10 de setembro de 2012 O Alcalde, Asdo.: D. Manuel Valeriano Alonso de León